**Graad 12-eksamen**

**LEES ASSEBLIEF DIE VOLGENDE INSTRUKSIES NOUKEURIG DEUR**

1 Hierdie vraestel bestaan uit 11 bladsye en 'n Antwoordboekie van 5 bladsye. Maak

asseblief seker dat jou vraestel volledig is.

2 Verwyder die Antwoordboekie van die Inligtingsboekie en maak seker dat jy dit inhandig. Maak ook seker dat jy jou naam in die spasie op die Antwoordboekie skryf.

3 Lees die vrae noukeurig deur.

4 Al die vrae is verpligtend:

* Afdeling A (Vraag 1 – 3) moet in die Antwoordboekie wat voorsien is, beantwoord word.
* Afdeling B (Vraag 4 – 6) bestaan uit DRIE korterantwoord-tipe vrae. In hierdie afdeling moet Vraag 4 in die Antwoordboekie wat voorsien is, beantwoord word. Vraag 5 en 6 moet in jou antwoordboek beantwoord word. Dit word duidelik in die vrae aangedui.

5 Toon insig, waar nodig, wanneer vrae beantwoord word.

**6 Beantwoord elke nuwe vraag op 'n nuwe bladsy.**

7 Jy word aangeraai om spesifiek aandag te skenk aan die taalgebruik en die

puntetoekenning.

8 Dit is in jou eie belang om leesbaar te skryf en jou werk netjies aan te bied.

**AFDELING A: Beantwoord alle vrae in hierdie afdeling in die Antwoordboekie wat voorsien is.**

**Vraag 1**: Dui die mees korrekte antwoord aan deur die letter van die alternatief wat jy gekies het in die spasie wat daarvoor gelaat is in die Antwoordboekie neer te skryf. (20)

1.1 Indien daar ‘n verandering in die wisselkoers van Rand-Pond is, sal dit ‘n faktor in die … omgewing wees wat Mr Price sal beïnvloed.

A interne

B mark

C mikro

D eksterne

1.2 Watter een van die volgende tegnieke kan moontlik gebruik word die interne prestasie van Mr Price met mededingers te vergelyk?

A Waardekettingontledig

B Normstelling

C Brongebaseerde-benadering

D Mark-kartering

1.3 Indien Mr Price hulle likiditeit wil beoordeel, sal hulle na die … kyk.

A vuurproefverhouding

B hefboomverhouding

C winsgewendheid

D solvensie

1.4 Watter een van die volgende is moontlik ‘n bedreiging vir Mr Price?

A 'n Swak solvensieverhouding.

B ‘n Afname in die onderneming se personeelomset.

C Die aanstelling van 'n nuwe HUB.

D 'n Afname in die bevolkingsgroei van Suid-Afrika.

1.5 Watter een van die volgende aspete sal inaggeneem word wanneer Mr Price hulle Bemarkingstrategie uitwerk?

 A Kostevoordele deur die verbetering van personeelmoraal.

B Wetgewing rakende mededingende advertering.

C Nuwe wetgewing rakende belastingkoerse vir KMMO's.

D Koste implikasies van addisionele personeelopleiding.

1.6 Indien ‘n Mr Price-takbestuurder vir die mense wat die rakke pak sê dat ‘n nuwe besending klere uitgepak moet word, maar daar word nie gespesifiseer hoe en waar die klere uitgepak moet word nie, word ‘n ....bestuurstyl gevolg.

A transaksionele

B transmormasionele

C demokratiese

D laissez-faire

1.7 Watter een van die volgende is 'n vereiste wat die Bestuurder van Mr Price in Cresta in ag moet neem wanneer daar vir die kort-termyn beplan word?

A Planne mag onder geen omstandighede buigsaam wees nie, want niks bereik word as die plan aangepas word na aanleiding van eksterne veranderinge nie.

B Maklik verstaanbare planne moet vermy word, want werkers sal altyd wonder of die bestuurder probeer om hulle uit te vang.

C Planne moet verkieslik nie skriftelik gekommunikeer word nie, want die ongeletterdheidvlakke in Suid-Afrika is te hoog.

 D Ten spyte van 'n goeie plan, behoort daar altyd 'n gebeurlikheidsplan te wees.

1.8 As die kassier by ‘n Mr Price-tak weier om kliënte vir e-posbesonderhede ten spyte van die feit dat dit maatskappybeleid is, omdat hy dink dat dit persoonlike detail is, sal dit … wees.

A wangedrag

B proseduraal-onbillik

C substantief-ongegrond

D sensitief

1.9 As Mr Price werksfasiliteite het vir gestremde mense, toon dit dat die bestuur bewus is van die belangrikheid van … as deel van Areidswetgewing.

A intrinsieke motivering

B inklusiwiteit

C standvastigheid

D vakbond-eise

1.10 Indien daar ‘n artikel in die Rooi Rose verskyn oor hoe Mr Price verseker dat die nuutste modes op hulle rakke is, is dit …

A Direkte Bemarking

B Reklame

C Publisiteit

D Onpersoonlike verkope

**Vraag 2**: Al die volgende stellings is **ONWAAR**. Verander die woord(e) in vetdruk in elke stelling sodat die stelling WAAR is. Skryf slegs die korrekte woord/term in die Antwoordboekie wat voorsien word. (16)

2.1 In ‘n Tradisionele verspreidingskanaal, koop die **kleinhandelaar** goedere van die vervaardiger en verkoop dit aan die uiteindelike verbruiker.

2.2 Die Rooi Pet wat mr Price gebruik om die koper in te lig wie die goedere verkoop, is die **Identifiseerder.**

2.3 Die **Wet op Handel en Wandel** verbied besighede om lokaas bemarking te gebruik.

2.4 'n **Personeelevaluasie-**kode die verwagte gedrag vir werknemers

2.5 'n Publieke Maatskappy se aandele word gelys op die **Korporatiewe Sosiale Verantwoordelikheidsindeks.**

2.6 Wanneer Mr Price sy aandeelhouers kompenseer vir die risiko om aandele te koop word **rente** verklaar.

2.7 **Verantwoordelike werknemer** versekering dek verliese wat die besigheid gely het weens die oneerlikheid van 'n werknemer.

2.8 Die versekeringsbeginsel wat bepaal dat 'n persoon slegs eenmalig mag eis vir vergoeding as gevolg van 'n sekere gebeurtenis, staan bekend as **Sessie**.

**Vraag 3**: Voltooi die sinne deur die korrekte antwoorde uit die alternatiewe hieronder te kies.

Skryf slegs die korrekte woord/term in die Antwoordboekie wat verskaf word. (14)

Brand WVF Lewensversekering

Disfunksioneel Marknavorsing Drie-voudige verslagdoening

Duiwelsadvokaat Risiko Voorkeur-evaluasie

KSV Opbrengs Werkstegniek

Motivering Bestuurder Premie

Rolkonflik Roloorlading Funksioneel

3.1 Iemand wat die rol speel van …, sal ander kritiseer ten einde kritiese denke te stimuleer.

3.2 As 'n spanlid meer op haarself neem as wat sy kan hanteer, word ... ervaar.

3.3 Konflik wat lei tot ‘n positiewe uitkoms, is … van aard.

3.4 Indien Mr Price inligting wil insalmel oor verbruikers se voorkeure, sal hulle … onderneem.

3.5 ‘n Program waar Mr Price omsien na die Ongewing, terwyl hulle steeds op wins fokus, staan bekend as …

3.6 Versekering help Mr Price om … te bestuur.

3.7 … is ‘n verpligte versekering.

**AFDELING B**

**Vraag 4**: Beantwoord hierdie vraag in die **Antwoordboekie** wat voorsien is. (50)

4.1 Voltooi die volgende skematiese diagram deur die korrekte inligting in jou antwoordboekie weer te gee: (7)

**Mannekragbeplanning**

Werksanalise

Posbeskrywing

(4.1.4) Nog ‘n taak wat uitgevoer moet word

Wat is die doel hiervan? (4.1.2)

Wat behels dit? (4.1.3)

4.2 Voltooi die diagram deur die ontbrekende inligting in die Antwoordboekie te gee: (4)

4.3 Gee ‘n definisie van elk van die volgende konsepte:

4.3.1 Fokus-strategie (3)

4.3.2 Diversifikasie (3)

4.3.3 Kommissie (3)

4.3.4 Kollektiewe bedinging (3)

4.4 Verskaf die ontbrekende inligting wat verwys na Kaplan en Nortan se balanstelkaart: (3)

4.5 Mr Price wil graag die profiel van huidige beleggings ondersoek en het jou hulp gevra

om die volgende tabel te voltooi in jou antwoordboekie: (12)

|  |  |  |
| --- | --- | --- |
| Beleggingskriteria: | Belegging in “Blue-chip” aandele | Belegging in Eiendom |
| Risiko |  |  |
| Opbrengs |  |  |
| Tydlyn van belegging |  |  |

4.6 Jy word voorsien van ‘n skematiese voorstelling van ‘n moontlike prosedure wat Mr Price

kan volg gedurende die keuringsproses. Voltooi die ontbrekende inligting. Maak seker

die stappe volg logies op mekaar, ander kan geen punte toegeken word nie. (6)

4.7 Verduidelik drie aspekte wat ingesluit sal word in ‘n goeie Induksieprogram. (6)

Beantwoord Vrae 5 en 6 in jou antwoordboek. Onthou om die puntetoekenning as 'n riglyn vir die lengte van jou antwoorde te gebruik.

**Vraag 5 (50)**

Lees onderstaande uittreksel en beantwoord die vrae wat volg:

*Mr Price aandele-prys val meer as 18% na aanleiding van Wins-waarskuwing (profit warning)*

[*ANDRIES MAHLANGU*](http://www.bdlive.co.za/opinion/staffprofiles/2012/08/02/andries-mahlangu-profile)*,  31 AUGUSTus 2016*

*Mr Price se aandele het Woensdag met ongeveer 18% geval en in die proses ongeveer R10bn van die maatskappy se markwaarde uitgewis. Dit volg na die kleinhandelaar gewaarsku het dat die half-jaarlikse winste waarskynlik gaan afneem.*

*Mr Price het die teleurstellende resultate toegeskryf aan ‘n warm winter en hoër pryse as gevolg van ‘n swakker Rand. ‘n Toename in werkloosheid en lae ekonomiese groei het ook hiertoe begedra.*

*Volgens Mr Price is al die divisies onder druk, maar die klere (apparel divisie het die swakste gevaar.*

*Die Foschini- Groep en Truworths se aandele het onderskeidelik met 6% en 3% geval.*

*Bron:* [*http://www.bdlive.co.za/business/retail/2016/08/31/mr-Price-crashes-more-than-18-on-profit-warning*](http://www.bdlive.co.za/business/retail/2016/08/31/mr-price-crashes-more-than-18-on-profit-warning%20) *Afgelaai en aangepas op 2 September 2016.*

5.1 Hoewel sekere faktore nie deur Mr Price beheer kan word nie, is daar tog spesifieke bestuursbevoegdhede wat gebruik kan word om negatiewe imvloede te beperk. Bespreek hoe die volgende bestuursbevoegdhede gebruik kan word binne Mr Price:

 5.1.1 Globale bewustheid 3

 5.1.2 Spanwerk 3

 5.1.3 Talentontwikkeling 3

5.2 Die leesstuk verwys na Mr Price, Foschinis en Truworths wat almal ‘n daling in aandeelpryse ondervind het. Neem in ag dat Mr Price ‘n Lae koste strategie volg en verduidelik dan moontlike redes waarom Mr Price harder getref is deur hoër invoerpryse as gevolg van ‘n swak Rand. 4

5.3 Verduidelik die konsep Korporatiewe Kombinasie starategie. 2

5.4 Gee een voorbeeld van hoe Mr Price moontlik deur ‘n Korporatiewe Kombinasie strategie hulle prestasie in die toekoms kan verbeter. 2

5.5 Finansies en Algemene bestuur is twee voorbeelde van besigheidsfunksies. Noem enige VIER ANDER besigheidsfunksies in Mr Price. 4

5.6 Gebruik een van die besigheidsfunksies wat jy in 5.5 genoem het en verduidelik hoe hierdie funksie kan bydra om Mr Price se prestasie in die toekoms te verbeter. 4

Lees onderstaande uittreksel en beantwoord die vrae wat volg:

*Lid van die Raad van Direkteure en groot belegger in die Mr Price Groep, Stewart Cohen, het vroeg in Junie hierdie jaar 500 000 van sy aandele in die Groep verkoop en R103.2m huis toe geneem.*

*Mr Price se Hoof-uitvorende beampte Stuart Bird het ‘n bruto wins van R37m gemaak nadat hy*

*225 000 van sy aandele verkoop het.*

*Bron:* [*http://www.financialmail.co.za/moneyinvesting/2016/06/15/directors-dealings-retailers-cashing-out*](http://www.financialmail.co.za/moneyinvesting/2016/06/15/directors-dealings-retailers-cashing-out) *Afgelaai en aangepas op 20 Junie 2016.*

5.7 Hoekom ontvang Direkteure dikwels aandele as deel van hulle vergoedingspakette? 3

5.8 Definieer die konsep Korporatiewe beheer. 3

5.9 King III spesifiseer sekere pligte / verantwoordelikhede van Direkteure. Bespreek hierdie pligte / verantwoordelikhede. 5

5.10 Noem vyf kenmerke van goeie Korporatiewe beheer soos uitgestip in King II. 5

5.11 Verduidelik die volgende etiese kwessies:

 5.11.1 Botsing van belange 3

 5.11.2 Onvanpaste geskenke 3

 5.11.3 Prysvasstelling 3

**Vraag 6 (50)**

6.1 Verduidelik die konsep Franchise / konsessiegewing. 3

6.2 Wat sal moontlik voordele vir Mr Price wees om franchising te gebruik om die onderneming uit te brei? 4

6.3 Verduidelik hoe Mr Price die volgende P’s van bemarking kan gebruik om die prestasie van die onderneming te verbeter:

 6.3.1 Plek 4

6.3.2 Persone 4

6.4 Wat kan Mr Price doen om handelsmerkwaarde te bou? 4

6.5 Noem ‘n kwessie wat gedek word deur die Verbruikersbeskermingswet en verduidelik waarom dit belangrik is dat Mr Price dit in ag neem. 5

6.6 Met verwysing na Arbeidswetgewing, wat word verstaan onder die konsep Substantiewe Billikheid? Gebruik voorbeelde om jou antwoord toe te lig. 6

6.7 Watter moontlike optrede deur Mr Price kan lei tot ‘n aanklag van Onbillike afdanking? 5

6.8 Noem die vyf pilare van Die Wet op Breedgebaseerde Swart Ekonomiese Bemagtiging. 5

6.9 Hoe beskerm die Wet op Basiese Voorwaardes van Indiensname Mr Price se

werknemers? 5

6.10 Fast fashion verwys na die proses waar verbruikers aangemoedig word om mode-artikels so dikwels as moontlik te vervang. Die gevolg is groot hoeveelhede produkte wat vir kort tye gebruik word en dan vervang word.

 Gee jou opinie oor die waarde van Fast fashion (positief of negatief). Moriveer jou

antwoord. 5